59. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 155772/957 της 29 Μαΐου/12 Ιουν.  1981 (ΦΕΚ Β΄ 241) Περί κυκλοφορίας αυτοκινουμένων φορτωτών ξυλείας. Έχοντας υπόψη: 1)Τις διατάξεις του άρθρ. 2 του Κώδικα Οδικής Κυκλοφορίας (Νόμ. 614/77) περί ορισμού οχημάτων - μηχανημάτων. 2)Τις διατάξεις των αρθρ. 81, 84, 87 και 88 του Κ.Ο.Κ. που αναφέρονται στις Τεχνικές προδιαγραφές των οχημάτων και στην ταξινόμηση, απογραφή και χορήγηση αδειών κυκλοφορίας των αγροτικών μηχανημάτων. 3)Την υπ’ αριθ. 224632/14.5.80 κοινή απόφαση των Πρωθυπουργού και Υπουργού Γεωργίας περί αναθέσεως ασκήσεως αρμοδιοτήτων στους Υφυπουργούς Γεωργίας. 4)Την ανάγκη χαρακτηρισμού ως δασικών οχημάτων φορτηγών αυτοκινήτων ή ελκυστήρων διασκευασμένων ειδικώς για τη φόρτωση ξυλείας, με τη βοήθεια ενσωματωμένου μηχανισμού φορτώσεως και  το γεγονός ότι η έγκριση  κυκλοφορίας  των (Αντί για τη σελ. 332,211) Σελ. 332,211(α) Τεύχος ΣΤ22-Σελ. 77 Γεωργικά Μηχανήματα 16.Δ.γ.56-59 ανωτέρω οχημάτων θα μειώσει σημαντικά το κόστος συγκομιδής της ξυλείας. 5)Τις υπ’ αριθ. 127553/1442/458/17.6.1980 και 183643/1825/11.9.80 αποφάσεις του Υπουργείου Γεωργίας περί απογραφής και χορηγήσεως αδειών κυκλοφορίας των δασικών μηχανημάτων, αποφασίζουμε: 1.Χαρακτηρίζουμε ως δασικά μηχανήματα, οχήματα προερχόμενα από μετατροπή παλαιών ή διασκευή καινουργών φορτηγών αυτ/των, καθώς και ελκυστήρες που έχουν προσαρμόσει ειδικό φορτωτή ξυλείας για τον οποίο θα υφίσταται έκθεση δοκιμής του τύπου του. 2.Τα τεχνικά χαρακτηριστικά (κατασκευαστικά δεδομένα) του δασικού μηχανήματος ως αυτοτελούς, το οποίο χαρακτηρίζεται, αυτοκινούμενος φορτωτής ξυλείας πρέπει να είναι: α)Στοιχεία φορτωτού: Υδραυλικός, πλήρους περιστροφής (360°) και εφόσον διαθέτει αρπάγη ξυλείας θα είναι και αυτή υδραυλική πλήρους περιστροφής (360°). Ικανότητα φορτώσεως 1.000 KG τουλάχιστον σε 4.00 μ., απόσταση από τον άξονα της μπούμας. Θα είναι εφοδιασμένος με υδραυλικά πόδια στηρίξεως και θα είναι μόνιμα προσανατολισμένος επί ελκυστήρος ή φορτηγού αυτοκινήτου. β)Στοιχεία φορτηγού αυτ/του ή ελκυστήρα: Κινητήρας πετρελαιοκίνητος, ισχύος τουλάχιστον 55 RS/DIN. Όχημα ελαχιστοφόρο 4Χ4 ή 4Χ2 το οποίο θα φέρει σπινθηροσυλλέκτη και θα έχει ελεύθερο ύψος διαφορικού τουλάχιστον 25 εκατ. ικανότητα αναρριχήσεως τουλάχιστον 30%. Ακτίνα στροφής μικροτέρα των 10 μέτρων. Θάλαμος χειριστού ισχυρής κατασκευής (ασφαλείας) ή πρόσθετο σύστημα ασφαλείας που να εξασφαλίζει το χειριστή από πτώσεις κορμοτεμαχίων κ.λπ. Πέδηση, σήμανση, φωτισμός κ.λπ. σύμφωνα με Κ.Ο.Κ. Το φορτηγό αυτοκίνητο σε καμμιά περίπτωση δεν θα φέρει χώρο φορτώσεως (φορτάμαξα). Εξαιρετικά, για την τοποθέτηση της αρπάγης και εργαλείων μπορεί να υπάρχει διαμορφωμένος χώρος ο οποίος σε καμιά περίπτωση δεν θα είναι μεγαλύτερος του εμβαδού των 2,5 Μ2. 3.Οι άδειες κυκλοφορίας των εν λόγω μηχανημάτων θα χορηγούνται στους δικαιούχους από τις αρμόδιες περιφερειακές υπηρεσίες βάσει της 127553/1442/458/17.6.80 αποφάσεώς μας κατά τα ισχύοντα για την χρησιμοποίησή των σε δασικές εργασίες (φορτώσεως, στοιβάξεως και ταξινομήσεως ξυλείας απαγορευομένης απολύτως της χρησιμοποιήσεώς τους σε άλλες εργασίες. Οι άδειες αυτές θα παρέχουν τη δυνατότητα απασχολήσεως του μηχανήματος σε όλη την επικράτεια. Σελ. 332,212(α) Τεύχος ΣΤ22 - Σελ. 78 4.Για την έκδοση της αδείας οι ενδιαφερόμενοι θα προσκομίζουν το μηχάνημα στο συνεργείο της Γ .Δ.Ε.Β. της περιοχής που υπάγονται, το οποίο ύστερα από έλεγχο προς διαπίστωση τηρήσεως των προβλεπομένων από τον Κ.Ο.Κ. κανόνων ασφαλείας και των υπό των τεχνικών προδιαγραφών προβλεπομένων τεχνικών στοιχείων, θα χορηγεί βεβαίωση την οποία θα προσυπογράφει αρμόδιος τεχνικός υπάλληλος της οικείας Νομ/κής Δ/νσεως Δασών περί καταλληλότητος του μηχανήματος. 5.Οι Διευθύνσεις Δασών των Νομαρχών στην περίπτωση που δεν υπάρχει απόφαση εγκρίσεως του τύπου των ανωτέρω, ως αυτοτελών μηχανημάτων (φορτωτών) θα εκδίδουν απόφαση εγκρίσεως του τύπου βάσει της ανωτέρω βεβαιώσεως και της εκθέσεως δοκιμής του μηχανισμού φορτώσεως από το Ι.Γ.Ε.Μ. ύστερα από αίτηση των ενδιαφερομένων, προς τις ανωτέρω υπηρεσίες, η οποία θα συνοδεύεται με πιστοποιητικό ταυτότητος του εμπόρου ή αντιπροσώπου ή κατασκευαστού, για το όχημα. Ειδικά για τον μηχανισμό φορτώσεως και τα διασκευασμένα καινούργια οχήματα θα προσκομίζονται και διαφημιστικά φυλλάδια τεχνικών στοιχείων (PROSPECTUS). 6.Όσα μηχανήματα είχαν αριθμό κυκλοφορίας του Υπουργείου Δημοσίων Έργων ή άλλων Υπηρεσιών θα απογραφούν χωρίς έγκριση τύπου. 7.Για την οδήγηση των ανωτέρω μηχανημάτων απαιτείται άδεια οδηγήσεως φορτηγού αυτοκινήτου τουλάχιστον Γ΄ Κατηγορίας. 